Tropski deževni gozd

Opis

Tropski deževni gozdovi uspevajo v vlažnem in vročem ekvatorialnem podnebju, za katero so značilne pogoste in izdatne padavine. Temperature so vse leto enakomerne. Povprečne temperature so od 24 do 30 °C, redko se hladi pod 21 °C ali se segreje nad 32 °C. Povprečno pade 2000 mm in več dežja na leto, nikoli pa manj kot 1500 mm. Zaradi vsakodnevnih nalivov je v zraki veliko vlage. Letnih časov ni.

# Območja tropskega gozda

Tropski deževni gozd najdemo v:

-Južni Ameriki

-Srednji Ameriki

-Afriki

-Indiji

-Avstraliji

-Indoneziji

## Rastlinstvo in živalstvo v tropskih deževnih gozdih

### Drevesne krošnje

Posamezna drevesa, ki dvigujejo nad listnato streho, lahko zrastejo tudi več kot 60 metrov visoko. Tu živijo predvsem ptice in žuželke.

**listnata streha**

Drevje dosega višino od 20 do 40 metrov in sestavlja gosto plast listja, da sončni žarki le redko prodrejo do nižjih plasti. Skoraj vsa so zimzelena. Temno, usnjato listje jim odpade, kadar zraste novo listje. Drevesni listi so pogosto žlebičasti, da deževnica odteče z njih. Sesalci, plazilci in ptiči, ki živijo v listnati strehi, skačejo z drevesa na drevo, da pridejo do hrane. Imajo kljukaste šape, dolge kremplje in oprijemalne repe.

### Srednja plast

Drevesa zrastejo od 5 do 20 metrov visoko. Njihove krošnje niso tako goste kakor v listnati strehi. V tej plasti uspevajo epifiti – rastline, ki na drevesnih deblih iščejo oporo, da lahko prestrežejo več sončne svetlobe in v skorji gostiteljev najdejo humusno hrano. Med epifite spadajo ananasovke in orhideje.

#### Grmovna plast

Rastlinstvo tega nadstropja, ki sega do 5 metrov visoko, je v primerjavi z nadstropji nad njimi pičlo. Sestavljeno je iz mladih dreves in grmov, ki so podrast med debli velikih dreves.

#### Podrast

Podrast je zelo slabo razvita. Rastline so prilagojene senci. Do tal seže komaj 1% dnevne svetlobe. Vlagi in somraku so se najbolj prilagodili mravlje in termiti. Glive in mikrobi pospešujejo razkrajanje gnijočega listja, plodov in vej, ki so hrana hitro rastočem drevju.

##### Ljudje v tropskih deževnih gozdovih

V tropskih deževnih gozdovih živijo različna plemena, kot so Pigmejci v Afriki in amazonski Indijanci v Južni Ameriki. So nomadi. Nekatera plemena se preživljajo z lovom in nabiralništvom. Živijo ubrano z gozdom, prehranjujejo se z mesom, oreški, jagodičjem in drugimi plodovi. Z gozdom gospodarijo preudarno, saj s posegi vanj ne povzročajo škode in ne zmanjšujejo njegove vrednosti.

Danes je večina prebivalcev deževnega gozda stalno naseljena in pridela večino hrane na gozdnih krčevinah. Dobijo jih tako, a gozd krčijo s požiganjem. Pognojijo jih s pepelom in na njih posadijo poljščine. Po dveh ali treh letih je rodovitna prst izčrpana, tako da si morajo izkrčiti novo jaso. Umetnih gnojil namreč skoraj ne poznajo, naravnega gnoja pa nimajo, ker ne redijo živine.